Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
20 ม.ค. 2559

Sentiment ตลาดภูมิภาคและราคาน้ำมันกลับมากดดัน SET อีกครั้ง
ดัชนี SET อยู่ที่ 1,255.37 จุด -10.64 จุด -0.84% ปริมาณซื้อขาย 19,541  ลบ.
แนวรับ :   1,250 / 1,244  แนวต้าน :  1,260 / 1,268
 
สรุปทิศทางและแนวโน้มตลาด
Sentiment ลบกดดัน SETปรับตัวลงทดสอบแนวรับ 1,250 จุด: SET ปรับตัวลงแรงตั้งแต่ช่วงเปิดตลาดตาม Sentiment ตลาดหุ้นภูมิภาค และราคาน้ำมันที่ปรับตัวลงกดดันหุ้นกลุ่มพลังงาน อย่างไรก็ตามเรามอง Downside Risk จำกัด โดยคาดว่าจะมีการ Rebound ตามมาจาก 1) ค่าเงินหยวนที่มีเสถียรภาพมากขึ้น ทรงตัวที่ 6.56 หยวน/ดอลลาร์ฯ 2) Fed มีแนวโน้มชะลอขึ้นดอกเบี้ย ลดพฤติกรรม Reverse Carry Trade 3) สถิติในอดีต 10 ปืที่ผ่านมา SET มีโอกาสปรับสูงขึ้นในเดือน ก.พ.-เม.ย. มากถึง 70-80%
แนะนำ “ซื้อ” ADVANC และ INTUCH ต่อไป ด้วยอัตราผลตอบแทนจากเงินปันผลสูงกว่า 4.2% สำหรับกำไร 2H15 และคาดการปันผลมากกว่า 8% สำหรับกำไรปี 2016 ขณะที่การชำระค่าใบอนุญาต 900MHz ที่ล่าช้าของ TRUE และ JAS เป็นโอกาสของ ADVANC ในการย้ายลูกค้า 2G เดิมมายังโครงข่าย 3G-4G ใหม่ รวมถึงยังคง แนะนำ Selective
1) กลุ่มธนาคาร Valuation ต่ำ อย่าง KTB TISCO KKP
2) กลุ่มหุ้นปันผลสูงอย่าง INTUCH ADVANC SIRI DIF 
3) กลุ่ม Micro Finance กำไรเติบโตดี ได้รับผลดีดอกเบี้ยต่ำหนุนอัตรากำไร SAWAD GL MTLS
 
หุ้นที่น่าสนใจทางเทคนิค
TH “ซื้อ” ราคาหุ้นแกว่งฟื้นตัวขึ้นกลับมายืนเหนือเส้นค่าเฉลี่ย 1 เดือนได้พร้อมปริมาณการซื้อขายสูงกว่าปกติ สอดคล้องกับเครื่องมือ DI+ ชี้ตัด DI- ขึ้น เป็นจังหวะซื้อเก็งกำไร มีแนวต้านแรกที่ 0.85 บาท ผ่านได้จะมีแนวต้านถัดไปที่ 0.93 บาท
TTCL “ซื้อ” ราคาหุ้นแกว่งตัวยกฐานสูงขึ้น พร้อมปริมาณการซื้อขายเริ่มสูงขึ้นชัดเจน สอดคล้องกับเครื่องมือ MACD มีแนวโน้มพลิกกลับมาเป็นบวก เป็นจังหวะซื้อเก็งกำไร มีแนวต้านแรกที่ 16.70 บาท และเป้าหมายถัดไปที่ 17.40 บาท
AIT “ซื้อ” ราคาหุ้นดีดตัวในกรอบแนวโน้มขาขึ้น พร้อมปริมาณการซื้อขายสนับสนุน สอดคล้องกับเครื่องมือ DI+ ตัด DI- ขึ้นวันแรก เป็นจังหวะเก็งกำไร มีแนวต้านแรกที่ 27.75 บาท ผ่านได้จะมีแนวต้านถัดไปตามกรอบที่ 28.50 บาท
 